Diari Oficial de la Generalitat Valenciana


Sumari del DOGV 6160, del 07-12-2009 (2009/13594)

RESOLUCIÓ d'1 de desembre de 2009, del director general del Secretariado del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Servici Valencià d'Ocupació i Formació de la Generalitat (SERVEF) i la Confederació Hidrogràfica del Xúquer, depenent del Ministeri de Medi Ambient, i Medi Rural i Marí, per a l'execució de treballs inclosos en el Programa d'Actuacions Medioambientals i Activitats en el marc del Pla de reforç especial de prevenció d'incendis forestals (PAMER).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6160

Data del DOGV
:   07-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13542


Data del document
:   01-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Confederació Hidrogràfica
    * Servici Valencià d'Ocupació i Formació
    * protecció del bosc
    * cooperació administrativa
    * administració central
    * lluita contra incendis
    * creació d'ocupació

RESOLUCIÓ d'1 de desembre de 2009, del director general del Secretariado del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Servici Valencià d'Ocupació i Formació de la Generalitat (SERVEF) i la Confederació Hidrogràfica del Xúquer, depenent del Ministeri de Medi Ambient, i Medi Rural i Marí, per a l'execució de treballs inclosos en el Programa d'Actuacions Medioambientals i Activitats en el marc del Pla de reforç especial de prevenció d'incendis forestals (PAMER). [2009/13752]  
El Servici Valencià d'Ocupació i Formació de la Generalitat (SERVEF) i la Confederació Hidrogràfica del Xúquer, dependent del Ministerio de Medio Ambiente, y Medio Rural y Marino, han subscrit, després de la tramitació prèvia reglamentària, el 14 de setembre de 2009, el conveni de col·laboració per a l'execució de treballs inclusos en el Programa d'Actuacions Mediambientals i activitats en el marc del Pla de Reforç Especial de Prevenció d'Incendis Forestals (PAMER).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2316/2009, i que figura com a annex d'esta resolució.  
València, 1 de desembre de 2009.- El director general del Secretariat del Consell: Ángel Mompó Romero.  
Conveni de col·laboració entre el Servici Valencià d'Ocupació i Formació de la Generalitat Valenciana (SERVEF) i la Confederació Hidrogràfica del Xúquer, dependent del Ministeri de Medi Ambient i Medi Rural i Marí, per a l'execució de treballs inclosos en el Programa d'actuacions mediambientals i activitats en el marc de Pla de reforç especial de prevenció d'incendis forestals (PAMER).  
València, 14 de setembre de 2009  
R e u n i t s  
D'una part, Gerardo Camps Devesa, nomenat conseller per Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOGV de 29.06.07), en representació del Servici Valencià d'Ocupació i Formació (SERVEF), basant-se en les facultats conferides pel Reglament del SERVEF aprovat per Decret 41/2001, de 27 de febrer de 2001 i autoritzat per Acord del Consell de data 11 de setembre de 2009.  
I d'una altra, l'excel·lentíssim president de la Confederació Hidrogràfica del Xúquer, Juan José Moragues Terrados, nomenat per Reial Decret 1250/2004, de 14 de maig, del Consell de Ministres (BOE de 15.05), en virtut de les facultats que li conferix l'article 30 del Reial Decret Legislatiu 1/2001, de 20 de juliol, pel qual s'aprova el Text Refós de la Llei d'Aigües.  
Ambdues parts, en l'exercici dels seus respectius càrrecs i en la representació que exercixen, es reconeixen recíprocament capacitat i competència per a formalitzar el present conveni i  
M a n i f i e s t e n  
Que sobre la base de les diferents competències atribuïdes a cada un dels organismes que subscriuen el present Conveni, el Servici Valencià d'Ocupació i Formació de la Generalitat Valenciana (SERVEF), organisme autònom adscrit a la Conselleria d'Economia, Hisenda i Ocupació creat per Llei 3/2000, de 17 d'abril, de la Generalitat Valenciana i al qual se li atribuïxen, entre altres, les funcions dirigides a l'impuls i l'execució de la política de la Generalitat Valenciana en matèria de polítiques actives d'ocupació, subministra els fons per al Programa d'Actuacions Mediambientals i activitats en el marc del Pla de reforç especial de prevenció d'incendis forestals (PAMER). Este Programa s'establix, amb caràcter anual, per la Conselleria d'Economia, Hisenda i Ocupació a través d'una convocatòria d'ajudes gestionada des del SERVEF. En execució de l'esmentat programa es preveuen, entre altres, actuacions en llits i en barrancs que constituïxen Domini Públic Hidràulic, la qual cosa, atés el fi pretés, comporta que la Confederació Hidrogràfica del Xúquer, que té com a funció especifica la política d'aigües i de llits, aporta una especial col·laboració en el desenvolupament dels treballs pertinents, tant d'ordre tècnic, com a instrumental mecànic de què pot disposar.  
Per la seua banda, la Llei 30/1992, de 26 de novembre, modificada per la Llei 4/1999, de Règim Jurídic de les Administracions Públiques i del Procediment Administratiu Comú, en l'article 15 establix que la realització d'activitats de caràcter material, tècnic o de servicis de la competència dels òrgans administratius, podrà ser encomanada a altres òrgans d'esta o de distinta administració per raons d'eficàcia o quan no es posseïsquen els mitjans tècnics idonis per al seu exercici. Segons el dit precepte, la comanda de gestió entre òrgans administratius pertanyents a distintes administracions públiques, haurà de formalitzar-se per mitjà del corresponent conveni entre elles.  
En conseqüència, ambdues parts  
A c o r d e n  
Primera  
El Servici Valencià d'Ocupació i Formació (SERVEF), comanda la supervisió dels treballs del PAMER a la Confederació Hidrogràfica del Xúquer, a través de la seua Comissaria d'Aigües, quan els dits treballs es realitzen en llits de rius i barrancs dins de la seua circumscripció territorial. Per a això, el comissari d'Aigües, designarà els tècnics de l'Àrea de Gestió del Domini Públic Hidràulic encarregats d'inspecció i vigilància.   
La Comissaria d'Aigües informarà el Servici Valencià d'Ocupació i Formació (SERVEF), d'ofici o a instàncies d'esta, de les qüestions relacionades amb les actuacions en els diferents vies que considere d'interés per a major eficàcia dels treballs derivats del Programa per a la realització d'actuacions mediambientals i activitats en el marc del Pla de reforç especial de prevenció d'incendis forestals (PAMER).   
Segona  
La Confederació Hidrogràfica del Xúquer, a més, col·labora amb l'aportació d'instrumental mecànic disponible per a estes tasques de neteja de llits, i amb els mitjans auxiliars, maquinària i combustible que siguen necessaris, i realitzarà les actuacions complementàries que considere necessàries a càrrec de fons propis de l'esmentat organisme, fins a la quantitat de noranta mil cent cinquanta euros (90.150 euros) per anualitat.  
Tercera  
La maquinària i mitjans auxiliars inventariables es posaran a disposició dels ajuntaments interessats, adjudicataris del Programa, sent obligació dels dits ajuntaments el reintegrament d'estes a la Confederació Hidrogràfica del Xúquer, a la finalització dels treballs objecte de l'adjudicació.  
Quarta  
Les qüestions que es plantegen en el desenvolupament de la gestió del Programa d'Actuacions Mediambientals (PAMER) seran resoltes, en l'àmbit de les seues competències respectives, per cada una de les parts firmants del present Conveni, sense perjuí d'actuar coordinadament, per a la qual cosa podran efectuar-se les oportunes consultes prèvies i sol·licitar-se mútuament la informació i l'assistència activa que respectivament necessiten.  
Quinta  
El present conveni autoritza per a realitzar les neteges de llits, marges i riberes de rius i trams inferiors de barrancs que estiguen compresos en l'àmbit d'actuació d'este, i que compten amb la conformitat del guàrdia fluvial corresponent, encaminant-se els treballs a la millora de les característiques hidràuliques d'aquells.  
Sexta  
La vigència del present Conveni s'estendrà fins al 31 de desembre de 2009, excepte denúncia efectuada per qualsevol de les parts, per mitjà d'un escrit fundat, que haurà de ser comunicada a l'altra part amb una antelació mínima de quinze dies a la data en què es desitge deixar sense efecte allò convingut.  
I perquè conste als efectes oportuns en prova de conformitat, firmen els compareixents el present conveni, al lloc i la data amunt indicats.  
En representació del SERVEF,  
El vicepresident segon del Consell,  
conseller d'Economia, Hisenda i Ocupació  
Gerardo Camps Devesa  
En representació de la Confederació Hidrogràfica del Xúquer  
El president de la Confederació   
Juan José Moragues Terrades  
Instruccions a tindre en compte per a l'adjudicació dels treballs en llits i riberes dins de l'àmbit territorial de la Confederació Hidrogràfica del Xúquer.  
Els ajuntaments adjudicataris del Programa PAMER per a dur a terme treballs en llits i riberes, estaran subjectes a les condicions següents:   
- Els treballs s'efectuaren de forma ordenada, contínua i progressiva, sense variar el llit ni els marges i sota la responsabilitat directa del facultatiu designat per l'Ajuntament si és el cas.  
- Queda prohibit el depòsit en el llit o marges de materials que per la seua composició puguen transmetre propietats nocives a les aigües. El depòsit de productes es farà sensiblement paral·lel al curs de les aigües sense formar escalonaments, alteracions brusques, ixents ni sobreelevacions que puguen desviar-les perillosament, sent responsable l'Ajuntament dels danys i perjuís que a causa d'això pogueren produir-se.  
- Els ajuntaments queden obligats a complir, a més del que dispose la legislació d'aigües, les disposicions de la legislació de pesca fluvial per a la conservació d'espècies aquàtiques i de la legislació de aplicable. Així mateix estan obligats a adoptar les mesures de seguretat i salut necessàries en compliment de la legislació vigent.